รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนา และบรรยายพิเศษให้กับคณะผู้บริหาร คณาจารย์ บุคลากรทางการศึกษา และนักเรียนของกลุ่มโรงเรียนในจังหวัดนครปฐม
วันพุธที่ 4 ตุลาคม 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนา และบรรยายพิเศษให้กับคณะผู้บริหาร คณาจารย์ บุคลากรทางการศึกษา และนักเรียนของกลุ่มโรงเรียนในจังหวัดนครปฐม
เมื่อวันอังคารที่ 3 ตุลาคม 2560 ณ หอประชุมโรงเรียนกาญจนาภิเษกวิทยาลัย นครปฐม (พระตําหนักสวนกุหลาบมัธยม) อําเภอพุทธมณฑล โดยมีนายเกรียงพงศ์ ภูมิราช ศึกษาธิการจังหวัดนครปฐม และผู้บริหารสถานศึกษา ครู อาจารย์ บุคลากรทางการศึกษา และนักเรียน
ข่าวสํานักงานรัฐมนตรี518/2560
รมช.ศธ.พบปะสนทนานักเรียนของกลุ่มโรงเรียนในจังหวัดนครปฐม
จังหวัดนครปฐม - ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนา และบรรยายพิเศษให้กับคณะผู้บริหาร คณาจารย์ บุคลากรทางการศึกษา และนักเรียนของกลุ่มโรงเรียนในจังหวัดนครปฐม เมื่อวันอังคารที่ 3 ตุลาคม 2560 ณ หอประชุมโรงเรียนกาญจนาภิเษกวิทยาลัย นครปฐม (พระตําหนักสวนกุหลาบมัธยม) อําเภอพุทธมณฑล โดยมีนายเกรียงพงศ์ ภูมิราช ศึกษาธิการจังหวัดนครปฐม และผู้บริหารสถานศึกษา ครู อาจารย์ บุคลากรทางการศึกษา และนักเรียนของกลุ่มโรงเรียนในจังหวัดนครปฐม เข้าร่วมรับฟัง
ม.ล.ปนัดดา ดิศกุลกล่าวว่า จังหวัดนครปฐมถือเป็นเมืองแห่งการศึกษาที่สําคัญของประเทศ ดังจะเห็นได้จากมีสถานศึกษาจํานวนมากตั้งอยู่ในจังหวัดนครปฐม อาทิ มหาวิทยาลัยมหิดล ศาลายา, มหาวิทยาลัยศิลปากร วิทยาเขตพระราชวังสนามจันทร์, มหาวิทยาลัยคริสเตียน, โรงเรียนกาญจนาภิเษกวิทยาลัย (พระตําหนักสวนกุหลาบมัธยม), โรงเรียนพระปฐมวิทยาลัย, มหาวิทยาลัยเกษตรศาสตร์ วิทยาเขตกําแพงแสน, มหาวิทยาลัยเทคโนโลยีราชมงคลรัตนโกสินทร์ เป็นต้น
จึงขอฝากให้ผู้บริหารสถานศึกษา คณาจารย์ และลูกหลานนักเรียน ร่วมกันขับเคลื่อนโครงการโรงเรียนคุณธรรมโดยมีกรอบแนวคิดที่สําคัญ 5 ประการ คือ ความพอเพียง ความกตัญญู ความซื่อสัตย์ ความรับผิดชอบ และอุดมการณ์คุณธรรมจริยธรรม เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ซึ่งขณะนี้ผู้ตรวจราชการกระทรวงศึกษาธิการ, กระทรวงมหาดไทย และสํานักนายกรัฐมนตรี ได้ร่วมกันติดตามประเมินผลตามตัวชี้วัดความสําเร็จของการดําเนินโครงการโรงเรียนคุณธรรมด้วย
นอกจากนี้ ขอฝากให้ครูอาจารย์ และลูกหลานนักเรียนให้ความสําคัญกับเรื่องของการศึกษา เพราะเป็นเรื่องที่มีความสําคัญเป็นอันดับ 1 ในทุก ๆ ประเทศซึ่งสอดคล้องกับพระบรมราโชวาทในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ความว่า "การให้ความรู้นั้นมีค่ามากกว่าทรัพย์สินเงินทอง" อีกทั้งขอให้น้อมนําคําสอนและพระบรมราโชวาทของในหลวงรัชกาลที่ 9 ที่ทรงพระราชทานสอนเกี่ยวกับการทําความดีมาปฏิบัติอย่างเป็นรูปธรรม ซึ่งการทําความดีแม้ว่าจะทําได้ยาก แต่ก็ต้องทํา เพื่อให้สังคมขับเคลื่อนไปได้ เพราะไม่มีใครอยู่ค้ําฟ้า ไม่มีนิรันดร์ มีแต่ความดีเท่านั้นที่สถิตเสถียรอยู่กับเราตลอดไป จึงขอฝากให้ครูอาจารย์ปฏิบัติตัวเป็นตัวอย่าง (Idol) ให้เด็ก ๆ ด้วย เพราะอาชีพครูเป็นอาชีพเกียรติยศ รวมทั้งสอนให้เด็กรู้จักการเจียมเนื้อเจียมตัว สุขุมรอบคอบ ไม่ผลีผลาม และไม่กระทําสิ่งใดโดยขาดความยับยั้งชั่งใจ
ม.ล.ปนัดดา ได้เน้นย้ําด้วยว่า กระทรวงศึกษาธิการให้ความสําคัญกับการบริหารงานในส่วนภูมิภาค ซึ่งขณะนี้มีคณะกรรมการศึกษาธิการจังหวัด (กศจ.) ทําหน้าที่เป็นหูเป็นตาของกระทรวงศึกษาธิการในส่วนภูมิภาค และจากการรับฟังผลการดําเนินงานที่ผ่านมาถือว่าดําเนินไปได้ด้วยดี แม้ว่าจะมีบางจังหวัดที่ประสบปัญหาในการดําเนินงานบ้าง หลังจากนี้จะลงพื้นที่ตรวจเยี่ยมเพื่อหาแนวทางในการแก้ปัญหาต่อไป
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ